## NARVA LINNAVALITSUS

#### K O R R A L D U S

Narva \_\_\_\_.07.2022. a nr \_\_\_\_\_ - k

### Narvas Peetri pl 3 hoones asuva

### ruumi tasuta kasutusse andmine

### (Sotsiaalkindlustusamet)

1. **ASJAOLUD JA MENETLUSE KÄIK**

Narva Linnavalitsuse Linnamajandusametile laekus Sotsiaalkindlustusameti, registrikood 70001975, avaldus, milles palutakse anda kuni 31.12.2022 tasuta kasutusse Narvas Peetri pl 3 hoones 1. korrusel asuva ruumi nr 17 üldpindalaga 77,3 m² Ukraina sõjapõgenike infokeskuse avamiseks, kus põgenikke nõustatakse ja koordineeritakse. Samuti palutakse luba kasutada ruumi ööpäevaringselt.

Sotsiaalkindlustusamet osutab abi Ukraina sõjapõgenikele ning tagab Ukrainast Eestisse saabunutele ööpäevaringse toetuse.

Kõnesolev ruum on praegu vaba.

Narva Linna Sotsiaalabiamet toetab Sotsiaalkindlustusameti tegevust ning taotleb Sotsiaalkindlustusametile nimetatud ruumi tasuta kasutusse andmist.

Kooskõlas linnavara kasutusse andmise korra § 7 lg 2 punkti 7, § 46, § 46 lg 4 linnavalitsuse korraldusega võib linnavara kasutusse anda tasuta või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta muudel linna huvidest tulenevatel juhtudel.

Sotsiaalkindlustusamet on riigiasutus, mis tagab kindlustunde inimesele igaks eluetapiks riigi teenuste osutamise ja sotsiaalkindlustushüvitise maksmise kaudu.

Linna huvi seisneb Sotsiaalkindlustusametiga koostöös kohaliku omavalitsuse tasemel, et Ukraina põgenikke nõustada ja koordineerida.

**2. ÕIGUSLIKUD ALUSED**

Narva Linnavolikogu 17.03.2005. a määruse nr 14 “Linnavara kasutusse andmise kord” § 7 lg ja § 7 lg 2 p 3 ning § 46, § 46 lg 4 sätestatu alusel võib linnavara mittetulundusühingutele anda tähtajaga kuni 5 aastat või tähtajatult tasuta kasutusse või “Üüritasu arvestuse metoodilisele juhendiga” ette nähtust madalama tasu eest tähtajaga kuni 5 aastat või tähtajatult ja avaliku enampakkumiseta või eelläbirääkimisteta pakkumiseta linnavalitsuse korraldusega.

##### 3. OTSUS

3.1. Anda tähtaega tasuta 31.12.2022 kasutusse Narvas Peetri pl 3 hoones 1. korrusel asuva ruumi nr 17 üldpindalaga 77,3 m² Ukraina sõjapõgenike infokeskuse avamiseks ning vabastada Sotsiaalkindlustusamet nimetatud ruumi hooldus- ja kommunaalkulude tasust.

3.2. Narva Linnavalitsuse Linnamajandusametil sõlmida Sotsiaalkindlustusametiga punktis 3.1 nimetatud linnavara tasuta kasutamise leping.

**4. RAKENDUSSÄTTED**

4.1. Korraldus jõustub seadusega sätestatud korras.

4.2. Narva Linnavalitsuse Linnamajandusametil teha korraldus teatavaks Sotsiaalkindlustusametile.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Katri Raik

linnapea Sergei Solodov

 linnasekretäri asendaja